Na temelju članka 6. Pravilnika o financiranju javnih potreba (KLASA: 402-08/16-01/07, URBROJ: 2170-05-02/9-16-1 od 15.siječnja 2016.g.) Gradonačelnik Grada Kastva donosi Odluku o raspisivanju

**JAVNOG POZIVA**

**za financiranje javnih potreba u 2020. godini**

Predmet ovog Javnog poziva je prikupljanje prijava (projekata i programa) za financiranje/ sufinanciranje javnih potreba u 2020. godini.

Prijave se podnose za sljedeća područja :

1. zdravstvo,
2. socijalna skrb,
3. predškolski odgoj,
4. osnovno školstvo,
5. kultura,
6. sport,
7. tehnička kultura,
8. očuvanja okoliša
9. zadovoljavanje potreba osoba treće životne dobi,
10. zadovoljavanje potreba mladih
11. ostalo (zaštita životinja, udruge bolesnika, udruge boraca i dragovoljaca domovinskog rata, udruga antifašističkih boraca

Kriteriji i prioriteti temeljem kojih će se utvrđivati prednosti prijavljenih projekata i programa:

* ostvarenje iznad zdravstvenog državnog standarda
* ostvarenje iznad državnog pedagoškog standarda
* afirmaciju kulturnog identiteta Grada Kastva
* afirmacija sportskog identiteta Grada Kastva
* angažiranje osoba mlađih od 18 godina
* razvoj izdavačke djelatnosti
* poboljšanje uvjeta skrbi o djeci predškolske dobi
* afirmacija aktivnosti osoba treće životne dobi
* očuvanje okoliša i održivi razvoj
* ostvarenje partnerstva na projektu/programu

Prilikom odabira programa i projekata posebno će se vrednovati oni projekti i programi koji uključuju veći broj djece i mladih u projektnim aktivnostima, uključenost stručnog kadra u programe i projekte, uspjehe i tradiciju održavanja istih u Gradu Kastvu.

Na Javni poziv se mogu prijaviti sve pravne i fizičke osobe koje imaju sjedište odnosno prebivalište u Republici Hrvatskoj, registrirane za obavljanje djelatnosti u navedenim društvenim djelatnostima.

Prijave na Javni poziv moraju sadržavat sljedeću dokumentaciju:

**I. Obrasce prijave koji moraju biti točno i u cijelosti popunjeni i ovjereni i to:**

Obrazac 1. OPISNI OBRAZAC O UDRUZI I PROJEKTU/PROGRAMU

Obrazac 2. PRORAČUN PROJEKTA/PROGRAMA

Obrazac 3. IZJAVA O PARTNERSTVU (ukoliko se prijavljuje u partnerstvu)

Obrazac 4. PRIJAVA POTREBE KORIŠTENJA PROSTORA ZA PROVEDBU PROJEKTA / PROGRAMA,

Obrazac 5. IZJAVA o financiranim projektima prijavitelja iz sredstava državnog proračuna i proračuna jedinica lokalne i područne (regionalne) samouprave u posljednje tri godine (2019., 2018, 2017.)

**II. preslika ovjerenog zapisnika s posljednje Skupštine udruge ili drugog upravljačkog tijela,**

**III. preslika ovjerenog financijskog izvješća o poslovanju ili odluku upravljačkog tijela o ne sastavljanju financijskog izvješća (za one koje nisu obveznici sastavljanja financijskog izvješća) organizacije civilnog društva za 2018.godinu,**

**IV. potvrda nadležne Porezne uprave iz koje je razvidno da podnositelj prijave nema nepodmirenih obveza na ime javnih davanja (samo za tvrtke).**

**V. dokaz da je udruga usklađena s zakonskim odredbama (preslika statuta)**

**VI. životopis voditelja projekta/programa**

Fizička osoba kao prijavitelj dostavlja dokumentaciju pod točkama I. i VI.

Ujedno se može priložiti:

a) zapisi, publikacije, novinski članci, fotografije koji opisuju rad organizacije i koji se odnose na projekt/program,

b) pisma preporuke relevantnih institucija, dosadašnjih korisnika, donatora i sl.

Neće se razmatrati ponude koje pristignu izvan roka određenog Javnim pozivom, nepotpune prijave podnositelja koji ima nepodmirene obveze prema Gradu Kastvu.

Korisnici i broj i iznos dodijeljenih potpora uskladiti će se s raspoloživim proračunskim sredstvima.

**Prijave se šalju:**

**1) preporučenom poštom na adresu GRAD KASTAV, Zakona kastafskega 3, 51215 Kastav, s naznakom za „PRIJAVA NA JAVNI POZIV ZA JAVNE POTREBE 2020.“, ili**

**2) u zatvorenoj koverti predajom u pisarnici Grada Kastva, Zakona kastafskega 3, ili**

**3) e-mailom na adresu:** **info@kastav.hr****, gdje je u naslovu potrebno navesti „PRIJAVA NA JAVNI POZIV ZA JAVNE POTREBE 2020.“**

**Zaključno s 31. siječnja 2020. godine.**

Obavezni obrasci prijave dostupni su na web stranici Grada Kastva: www.kastav.hr

Sve dodatne informacije i upite možete dobiti na telefon 691-016 ili na e-mail: andrea.bralic@kastav.hr

KLASA: 402-08/19-01/34

URBROJ: 2170-05-09/8-19-1

Kastav, 27. prosinca 2019.

GRADONAČELNIK

 GRADA KASTVA

 Matej Mostarac